[{"text_idx": "#000002", "text": "Lehen Mundu Bira espedizioaren irteeraren 500. urteurrena gogoratzen du; ezinezko bidaia historiko haren gertaeretan oinarrituriko teatro-lana."}, {"text_idx": "#000003", "text": "Martxoaren 22an estreinatuko da formatu txikiko ikuskizun hau festibalaren programazioaren baitan eta helburua Euskal Herrian zehar bira egitea da."}, {"text_idx": "#000006", "text": "Gure memoria berreskuratu eta plazaratu nahi duen teatro lan honek iaz Anton Abbadia: Dublinetik Hendaiara sorkuntzak zabaldu zuen bideari ekiten dio. Formatu txikiko antzezlana da non musika eta bakarrizketak tartekatzen diren."}, {"text_idx": "#000007", "text": "Teatro-lan honek transmisioa du helburu. Euskal Herriko historia ezagutaraztea ezinbestekoa da eta, hori dela eta, publiko orokorrari zuzendutako estreinaldia baino lehen, ikasleentzako emanaldia eskainiko da. Loraldia Elkarteak gida pedagogiko bat sortu du baita ere, ikastetxeetan landu dezaten."}, {"text_idx": "#000009", "text": "Orain dela 500 urte Victoria naoak bete zuen munduaren bira aurreneko aldiz. Leman Juan Sebastian Elkano eta berarekin batera munduaren itzulerari amaiera eman zioten beste euskaldun batzuk zihoazen. 1519an San Lucar de Barramedatik itsasoratu ziren 265 marineletatik 18 baino ez ziren itzuli."}, {"text_idx": "#000011", "text": "Teatro-lan honen eszena aktoreen interpretazioak eta musikak osatzen dute. Alde batetik, bi aktorek bakarrizketen bidez istorioa kontatuko dute. Beste aldetik, musikari bik antzezlanaren soinu banda jarriko du: musikaria eta kantaria."}, {"text_idx": "#000013", "text": "Soinu bandari dagokionez esan, XVI. mendeko giroa islatu nahi dugula, garaiko baladen bidez. Euskal balada historikoak ditugu teatro-lan honen ardatz ikusgarria. Biolina izango da balada hauen lema."}, {"text_idx": "#000017", "text": "Arrazoiak argiak dira: alde batetik, Juan Sebastian Elkanoren figura aldarrikatzea; bigarrenez, Euskal Herria itxastarraren izaera berreskuratu eta plazaratzea, belaunaldi gazteei jakinaraztea; eta, hauekin batera, gure historiaren pasarte ezinbesteko honen garrantzia nabarmentzea."}]